### Izveštaj o istrazi

Datum: 01.05.2018.

Predmet:

G-din Dragan Koruptivić,

Pomoćnik Ministra zdravlja, Republika Srpksa

*\*\*Ovaj izveštaj sadrži poverljive informacije\*\**

### Uvod

Ovaj izveštaj se odnosi na istragu navodnih aktivnosti vezanih za korupciju tokom javne nabavke, od strane funkcionera Dragana Koruptivića, kao i postupaka od strane Koruptivića i drugih lica u cilju prikrivanja prirode i porekla sredstavaproisteklih iz tih aktivnosti..

Ovu istragu je sprovela Udarna grupa – Banja Luka pod nadzorom zamenika Republičkog javnog tužioca, Banja Luka.

**Ime i adresa subjekta:**

Dragan Koruptivić**,** Mihaila Avramovića 1234,Banja Luka, Republika Srpska

**Ime i adresa advokata ili predstavnika:**

G-dina Koruptivića zastupa A. Advokat sa kancelarijama u Kralja Milutina 30, 11000 Banja Luka.

**Izvori istrage:**

Ova istraga je pokrenuta na osnovu informacija dobijenih od SIPA - FOO u daljem tekstu FOO. Referentni izveštaj FOO detaljno navodi šemu sumnjivih finansijskih transakcija na bankovnom računu u vlasništvu Dragana Koruptivića kod R-Bank, Banja Luka.

**Kratak pregled slučaja i vremensko trajanje navodnih prekršaja:**

Ova istraga je pokazala da su počevši od ili u periodu u približnom trajanju od jeseni 2013. do 2016, Dragan Koruptivić i druga lica smislili šemu da se obogate iz sredstava državnog budžeta na račun građana Republika Srpska.

Dokazi će pokazati da su, kroz niz kriminalnih dela, ovi pojedinci smislili način da nameste dodelu vladinog ugovora za nabavku u iznosu od 48 miliona Eura. Dokazi će dalje pokazati da je grupa napravila mrežu fantomskih kompanija kako bi oprala imovinu proisteklu iz krivičnog dela i prikrila pravu prirodu i poreklo dobijenih sredstava.

Grupa pojedinaca koji su učestvovali u ovom krivičnom delu se sastojala od usko povezanog kruga porodice, prijatelja i poslovnih saradnika, koji su napravili kompleksni sistem lažnih kompanija, bankovnih računa i načina da olakšaju kretanje nelegalno stečenog bogatstva proisteklog iz njihovih koruptivnih radnji.

**Predložene optužbe:**

Dokazi navedeni u ovom izveštaju detaljno navode kršenje sledećih odredbi Krivičnog Zakonika:

* Zloupotreba službenog položaja – Član 347
* Zloupotreba u vezi sa za javnom nabavkom – Član 264a
* Primanje mita – Član 351
* Davanje mita– Član 352

Pranje novca – Član 280

**Lokacija:**

Radnje počinjene u cilju izvršenja navodnih krivičnih dela su vršene na teritoriji u nadležnosti Apelacionog suda u Banja Lukau i preporučuje se da se optužnica i suđenje pokrenu i sprovode u toj nadležnosti. Uz to, g-din Koruptivić stanuje i radi u Banja Lukau. Publicitet vezan za optužnicu i suđenje u Banja Lukau će obezbediti značajan faktor prevencije za druga lica, koja razmišljaju da počine krivična dela korupcije.

**Povezani slučajevi ili istrage:**

Istraga je pokazala da je nekoliko lica učestvovalo u navodnoj šemi nameštanja procesa javne nabavke i osnivanja fantomskih kompanija kako bi se prikrili i odvratila pažnja od protivzakonitih postupaka u krivičnim radnjama. Dokazi vezani za ta lica su detaljno dati u ovom izveštaju.

**Zvaničnici koji učestvuju u istrazi:**

Imena višeg tužioca, tužilaca, službenika koji vode istragu i službenika za vezu su navedeni u ovom poglavlju.

**Uvodni sastanak sa optuženim i saveti koji su mu dati vezano za njegova prava:**

G-din Koruptivić je ispitan 01.08.2017. Obavešten je o svom pravu na branioca i pravu da odbije razgovor. Koruptivić i njegov branilac su se saglasili da Koruptivić da izjavu.

**Ostali povezani podaci:**

**Poznato je:** Koruptivić ima fakultetsku diplomu iz ekonomije i pomoćnik je Ministra u Ministarstvu zdravlja.

**Nalog za pretres: 01.09.2017.** je sproveden pretres koji je odobrio sud u prebivalištu Amira Bulaća. Zahtev za pretres (**Dokaz 1**) daje osnovu za razumnu sumnju i opravdava podnošenje zahteva za nalog za pretres. Uz to, popis zaplenjenih stavki (**Dokaz 2**) navodi predmete nađene tokom pretresa.

### Istorijat optuženog:

**Puno ime:** Dragan Koruptivić

**Alijasi i poslovna imena**: Bez poznatih alijasa

**Datum i mesto rođenja:** 11.04.1972. godine u Banja Lukau, Republika Srpska

**Bračni status i ime bračnog partnera:** Koruptivić je oženjen Jelenom, devojačko prezime Meso, rođenom 11.04.1973. godine

**Izdržavana lica:** Koruptivić nema poznatih izdržavanih lica ili dece.

**Prebivalište tokom predmetnog perioda:** Mihaila Avramovića 1234, Banja Luka, Republika Srpska

**Fizičko i mentalno zdravlje:** Istraga nije ukazala ni na kakve probleme sa fizičkim ili mentalnim zdravljem koji su postojali pre pokretanja optužnice.

**Obrazovanje:** Koruptivić je diplomirao na Ekonomskom fakultetu Banja Lukaskog univerziteta 2007.

**Vojni rok:** Nije odslužio vojni rok.

**Reputacija u zajednici:** Koruptivić je pomoćnik ministra u Ministarstvu zdravlja, što nosi pozitivnu reputaciju u zajednici. Istraga nije ukazala ni na kakve štetne informacije vezane za Koruptivića.

**Prethodna krivična dela:** Iako Koruptivić nije osuđivano lice, njegovo ime je povezano sa optužnicama za potencijalnu korupciju u prethodnoj policijskoj istrazi. Ove informacije su pronađene tokom pretrage arhive u bazi podataka Banja Lukaske policije **(Dokaz 2A**). Ranija uvodna istraga je prekinuta bez navođenja razloga.

**Poslovne adrese tokom predmetnih godina:** Nema

**Istorija poslovanja:** Od kad je diplomirao na fakultetu, Koruptivić je bio zaposlen u Ministarstvu zdravlja. Nema drugih poznatih poslovnih interesa.

**Poznati izvori prihoda:** Tokom predmetnih godina istrage, g-din Koruptivić je bio zaposlen u Ministarstvu zdravlja. Njegova plata tokom ovog perioda je bila 2,000 Eur mesečno. Plata je automatski deponovana na njegov lični račun kod Jugo-South banke, Banja Luka. Uz to, imao je prihod od kamate od Jugo-South banke tokom godina koje su predmet istrage i dobio je nasleđe od 5,000 Eur od bake 2015.

### Dokazi u istrazi:

**Teorija slučaja**

Ovaj izveštaj će pokazati da su počevši od ili u periodu u približnom trajanju od jeseni 2013. do 2016. godine, Dragan Koruptivić i druga lica smislili šemu da se obogate kroz sredstva iz državnog budžeta na račun građana Republika Srpska.

Dokazi će pokazati da su kroz niz kriminalnih dela ovi pojedinci smislili način da nameste dodelu vladinog ugovora za nabavku u iznosu od **48 miliona Eura**. Dokazi će dalje pokazati da je grupa napravila mrežu fantomskih kompanija kako bi oprala imovinu stečenu krivičnim delom i prikrila pravu prirodu i poreklo dobijenih sredstava.

Grupa pojedinaca koji su učestvovali u ovom krivičnom delu se sastojala od usko povezanog kruga porodice, prijatelja i poslovnih saradnika, koji su napravili kompleksni sistem lažnih kompanija, bankovnih računa i načina da olakšaju kretanje nelegalno stečenog bogatstva od njihovih koruptivnih radnji.

Ova istraga je pokrenuta na osnovu informacija dobijenih od FOO 17.04.2017., koje detaljno navode sumnjive transakcije pranja novca od strane Dragana Koruptivića.

Dokazi pribavljeni tokom istrage otkrivaju sledeće:

**Istorija**

* Dragan Koruptivić je zaposlen u **Ministarstvu zdravlja** od 2007. godine. Trenutno je pomoćnik ministra zdravlja zadužen za javne nabavke (**Dokaz 3**).
* U septembru 2013. godine je Grad Banja Luka, opština Banja Luka, budžetirao je sredstva za izgradnju bolnice i trauma centra, smeštenih na lokaciji koju treba da odredi i kupi grad **(Dokaz 4).**
* Dana 04.10.2013. Koruptivić se sastao sa **Vladimirom Nikolićem**, predsednikom/direktorom Vranoca doo, preduzimačke kompanije iz Banja Luka i **Mariom Mesom**, podpredsednikom/direktorom Vranoca doo (**Dokaz 5**), koji je zet Koruptivića; brat njegove žene (**Dokaz 6**). Vranoca doo je kompanija koja je dobila ugovor za izgradnju objekta bolnice. Postojeće beleške sa tog sastanka (Dok.5), koje je pisao i vodio Nikolić, potvrdile su budžetirana sredstva i navele procenjeni vremenski period za dodelu. Uz to, Koruptivić je na sastanku obavestio prisutne da formira komisiju za javnu nabavku, na način koji garantuje Vranoca doo dodelu ugovora, tako što će postaviti “Amirovog sina” u komisiju za javnu nabavku (**Amir Bulać** je kum Koruptivića (**Dokaz 7**). Tokom sastanka, Koruptivić je razgovarao o kupovini zemljišta za objekat bolnice i izneo da postoji problem sa zemljištem. Koruptivić je komentarisao da “naši” planovi sa fakulteta počinju da se isplaćuju. Meso je naveo da je osnovao kompaniju u Zagrebu, Hrvatska kako bi primao honorare i da je pripremio fakture koje će se koristiti kao zahtevi za plaćanje. Dokazi ukazuju na to da je ovo bio rani sastanak grupe u cilju planiranja.

* Dragan Koruptivić je diplomirao na Ekonomskom fakultetu Banja Lukaskog univerziteta 2007. (**Dokaz 8**). Ispitivanje arhive univerziteta je pokazalo da su Koruptivić i Vladimir Nikolić pohađali univerzitet u isto vreme i da su zajedno prisustvovali mnogim predavanjima (Dok.8).
* **Vranoca doo** je osnovano u Doboj, Republika Srpska, 01.01.2008. Kompanija je smeštena u **Neznanog junaka 7, 11000 Banja Luka**. Nikolić i Meso su navedeni kao jedini zastupnici i direktori kompanije (**Dokaz 9**). Istraga je pokazala da je Vranoca doo aktivna, postojeća kompanija u građevinskoj industriji BiH. Imaju brojne ugovore sa javnim i privatnim sektorom. Tokom postojanja kompanije su postojale brojne pritužbe vezane za kvalitet njenog rada (**Dokaz 10**).
* U decembru 2013. Koruptivić se sastao sa prijateljem i kolegom **Denisom Ivanovim** i poverio mu se da on (Dragan Koruptivić) uskoro očekuje priliv veće sume novca od rođaka, te da je morao da ograniči depozite u svojoj banci kako ne bi bio sumnjiv, dao razloga za istragu ili izveštavanje o valuti prilikom deponovanja. Koruptivić je pitao Ivanova da li bi on deponovao novac koji bi mu Koruptivić davao s vremena na vreme na njegov (Ivanovljev) račun u banci. Ivanov je odbio da to učini i odbio je da o detaljima diskutuje sa Koruptivićem (**Dokaz 11**).

**Kupovina zemljišta za izgradnju**

* 14.02.2014.godine je Grad Banja Luka kupio zemljište za objekat bolnice. Ispitivanje ugovora o kupovini koji je izdala uprava Grada Banja Luka i dokumenta o plaćanju ukazuju na to da je 4,000,000 Eur plaćeno kompaniji **Comcorc doo** prema kupoprodajnom ugovoru (**Dokaz 12**). Pregledom poslovnih knjiga i evidencije Comcorc doo je utvrđen priliv i deponovanje 4,000,000 Eur na bankovni račun Comcorc doo na dan ugovora (**Dokaz 13-14** ).
* Evidencija Agencije za poslovne registre pokazuje da je Comcorc doo osnovan u Banja Luka 01.06.2009. Kompanija je smeštena u **Neznanog Junaka 7, Banja Luka**. Kompanija poseduje objekte za održavanje kamiona u Banja Luka, Doboj i Prijedor. Comcorc doo je u vlasništvu dva pojedinca; **Marka Markovića** i **Petra Petrovića** (**Dokaz 15**).
* Istraga je pokazala da je **Petar Petrović ujak supruge Dragana Koruptivića**, s majčine strane (**Dokaz 16**).
* Evidencija Comcorc doo ukazuje na to da oni poseduju grupu stanica za održavanje kamiona gde se proizvodi otpadno ulje koje treba odlagati. Svedoci ispitani tokom istrage su izjavili da je Comcorc doo deponovao većinu svog otpadnog ulja na lokaciji koju je kupio Grad Banja Luka za objekat bolnice (**Dokazi 17-18**).
* **19.02.2014**., četiri dana po prijemu iznosa od **4,000,000 Eura** od Grada Banja Luka, Comcorc doo je prebacio **400,000 Eur** na račun kompanije pod imenom **Trade International doo**, sa sedištem u Banja Luka, kod **R-Bank.** Comcorc doo je knjižila ovo plaćanje kao **brokerski/pravni honorar** (Dok.13).
* **Trade International d.o.o**. je osnovan u Banja Luka, Republika Srpska 01.01.2014. Kompanija se nalazi u **Neznanog Junaka 7, Banja Luka**. Zastupnici i direktori su Mario Meso, predsednik i direktor i Almir Bulać, blagajnik i direktor (**Dokaz 19**).
* Meso je takođe podpredsednik/direktor Vranoca doo (Dok. 9) i Koruptivićev zet (Dok.6). Almir Bulać je Koruptivićev kum (Dok. 7) i otac **Siniše Bulaća** (**Dokaz 20**), koji je bio član komisije za javne nabavke koja je izabrala izvođača radova na izgradnji objekta bolnice **(Dokaz 21)**.
* Istraga je pokazala da je Almir Bulać takođe direktor banke R-Bank u Banja Luka **(Dokaz 22).** Dokazi pribavljeni tokom istrage su ukazali na to da je Bulać imao Koruptivićevu korisničku identifikaciju i lozinke za online bankarstvo u R-Bank **(Dokaz 23).**

**Dodela ugovora**

* Arhiva Vlade prikazuje da je ugovor dodeljen 25.05.2014., nakon razmatranja od strane komisije za javne nabavke. Svedočenje svedoka (**Dokazi 24-25**) pokazuju da je na odluku da se ugovor dodeli Vranoca doo mnogo uticao član komisije **Siniša Bulać**. Komisija nije razumela zašto on ima tako čvrst stav, ali su popustili i pristali da ugovor dodele **Vranoca doo** zbog ubedljivih argumenata koje je imao Bulać u prilog **Vranoca**.
* Pretresom prebivališta Amira i Siniše Bulaća je otkrivena elektronska prepiska između Amira Bulaća i Dragana Koruptivića, od 13.06.2014. **(Dokaz 26**). Email se nalazio u kompijuteru Amira Bulaća u datoteci s oznakom “datoteke za brisanje”. Komunikaciju je izgleda pokrenuo Amir Bulać u ime svog sina Siniše, zahtevajući obećanu isplatu. U emailu se navodi “…pratio je vaša uputstva; može li dobiti obećani novac. Njemu je sad potrebno samo 10, a na ostatak može da sačeka. Ja mogu da ga povučem sa računa preduzeća Trade ”. Dan kasnije, 14.06.2014, 10,000 Eur u gotovini je podignuto sa bankovnog računa Trade International kod R-Bank (**Dokaz 26A**).

**Proces izgradnje**

* Izgradnja bolnice je počela 06.06.2014. a završena 13.08.2015, u skladu sa zacrtanim rasporedom planiranim za projekat (**Dokaz 27**).
* Evidencija Grada Banja Luka i Vranoca doo pokazuje da je mesec dana nakon početka gradnje, 05.07.2014, Vranoca doo podnela zahtev za aneks ugovora u cilju povećanja troškova zbog nepredviđenog stanja građevinskog zemljišta (**Dokaz 28**)**.** Aneks ugovora o gradnji je usvojen 06.07.2014. u iznosu od 500,000 Eur za čišćenje opasnih materija i nasipanje čistog zemljišta i pripremu gradilišta. Aneks za čišćenje je Vranoca doo odobrio Koruptivić. Vranoca doo je angažovala podugovarača, **Ekološki Neškodljivi doo,** da obavi radove. Plaćanje iz Aneksa #1 je izvršeno **Vranoca d.o.o**. od strane Grada Banja Luka 20.08.2014. na osnovu fakture koju je poslalo **Ekološki Neškodljivi doo** (**Dokaz 29**). Evidencija plaćanja **Vranoca doo** prikazuje plaćanje 450,000 Eur Ekološki Neškodljivi doo dana 25.08.2014 (**Dokaz 30**).
* **Ekološki Neškodljivi doo** je osnovano 01.06.2013. sa poslovnom adresom u **Neznanog Junaka 7, Banja Luka**. Kao vlasnik/direktor je naveden Mario Meso **(Dokaz 31)**. Meso je Koruptivićev zet (Dok. 6).
* Ispitivanje evidencije ugovora Grada Banja Luka je pokazalo da je ugovor dodeljen 25.05.2014. Uslovi ugovora su navodili da se plaćanje vrši 30. svakog meseca, u iznosu od 6% ukupnog iznosa ugovora. Procenjeno trajanje ugovora je bilo 15 meseci; uz 10% zadržanih sredstava za nezavršene stavke iz ugovora i završnu inspekciju ugovora. Izgradnja je počela 06.06.2014. (**Dokaz 27A**).
* Ukupan iznos ugovora za objekat bolnice je bio **48,000,000 Eur,** plus Aneks # 1 na ugovor u iznosu od **500,000 Eur** za čišćenje opasnih materija i nasipanje zemljišta, što je plaćeno u okviru odvojenog ugovora o isplati (**Dokaz 27B**).
* 6% je svakog meseca iznosilo **2,880,000 Eur.** Evidencija kompanijeVranoca doo prikazuje da su ovi iznosi primljeni, na osnovu poslatih faktura i adekvatno evidentirani **(Dokaz 32)/(Prilog A).** Evidencija korporacije prikazuje da je svakog meseca **Vranoca d.o.o.** isplaćivala **1,728,000 Eur** (60%) na ime troškova podugovora nekolicini podugovarača koji su radili na projektu. **1,152,000 Eur** (40%) je zadržalo **Vranoca d.o.o**. na ime ukupnih troškova i profita **(Dokaz 32A).**

**Šteta u budžetu**

Sprovedena je analiza, koja je pratila tok sredstava iz budžeta Vlade do **Vranoca doo (Prilog A)** i tok novca do navodnih fantomskih kompanija, sa identičnim adresama, u dve od kojih je **Amir Bulać,** Koruptivićev zet, imao vlasnički udeo (**Dokaz 19-19A**). Analiza je pokazala sledeće:

* 19.2.2014., četiri dana po prijemu plaćanja u iznosu od 4,000,000 Eur od Grada Banja Luka, **Comcorc doo** je prebacio **400,000 Eur** na R-Bank račun kompanije koja posluje kao **Trade International doo**, sa sedištem u Banja Luka. Comcorc doo je evidentirao ovo plaćanje kao **brokerski/pravni honorar** u svojim poslovnim knjigama **(Dokaz 34**).
* Evidencija Grada Banja Luka i Vranoca doo (Dok.14) prikazuje da je mesec dana po početku izgradnje, 05.07.2014. Vranoca doo podnela aneks za dodatne troškove zbog nepredviđenih okolnosti vezanih za zemljište. Aneks ugovora o izgradnji je dodeljen 06.07.2014. u iznosu od **500,000 Eur** za čišćenje opasnih materija i nasipanje čistog zemljišta i pripremu gradilišta.
* Podaci o podugovaranju Vranoca d.o.o. prikazuju mesečna plaćanja kompaniji **Zaren Development,** u iznosu od **28,800 Eur**. Fakture Zaren Development prikazuju da je kompanija smeštena u Zagrebu, Hrvatska (**Dokaz 35**). Plaćanja su se vršila bankovnim transferom na račun Zaren Development broj 21-6745, kod **D- Bank u Zagrebu**, kao što je navedeno u fakturi. Analiza je takođe pokazala da u jednom slučaju ovo mesečno plaćanje nije izvršeno već je sledećeg meseca uplaćen dvostruki iznos od **57,600 Eur**. Navodi na fakturi ukazuju da su ova plaćanja izvršena na ime **honorara za rukovođenje, konsalting i pravne usluge**, a plaćanja su evidentirana u poslovnim knjigama Vranoca doo kao poslovni trošak (Dok.14).
* Analiza pokazuje da je tokom perioda od **aprila 2014 do aprila 2015**, ukupno **432,000 Eur** deponovano na bankovni račun Zaren Development, u Zagrebu. Svi depoziti se vrše bankovnim transferom, a izvor svih depozita je bankovni račun Vranoca doo **(Prilog A).**
* Tokom perioda od **juna 2014 do decembra 2015**, Zaren Development Zagreb je podigao ukupno **430,000 Eur.** Novac je podizan bankovnim transferom. Analiza pokazuje da su se ovi transferi odigravali u roku od nekoliko dana nakon što bi stigla sredstva od **Vranoca d.o.o. i** prebacivani su na račun **Trade International doo,** broj računa 71-068722, kod R-Bank – Banja Luka (**Prilog A).** Dokumentacija o transferima prikazuje da su svrha transfera bile **konsultantske usluge upravljanja** (**Dokaz 36**).
* Izvodi iz bankeTrade International doo prikazuju prijem depozita od **400,000 Eur 19.02.2014** od Comcorc doo (**Dokaz 37**). Uz to, tokom perioda od **juna 2014 do decembra 2015,** **430,000 Eur** je deponovano kroz višestruke transfere od Zaren Development, Zagreb (**Prilog A**). Tokom 2014. i 2015. su sredstva podizana u gotovini i prenosom sa računa Trade International doo (**330,000 Eur** u gotovini i **240,000 Eur** podignuto za kupovinu predmeta od strane Koruptivića). Iako ne postoji šema u podizanju gotovine, čini se da su se dešavali istim danima u nedelji, sredom i petkom (**Prilog A**).
* Na osnovu dobijenih dokaza, tužilac će dokazati štetu po građane Republike Srbije kroz budžet, u iznosu od **1,330,000 Eur.** Vidi donju tabelu:

|  |  |
| --- | --- |
| **Izvor** | **Iznos** |
| Comcorc doo uplatio Trade International doo | €423,000 |
| Vlada uplatila Ekološki Neškodljivi doo | €500,000 |
| Vranoca doo uplatio Zaren Development doo | €430,000 |
| **Ukupna šteta/gubitak** | **€1,330,000** |

**Imovinska korist**

**Prilog A** je analiza protoka sredstava iz budžeta vlade Vranoca doo, koja prikazuje plaćanja za izgradnju objekta bolnice, zatim prati deo ovih sredstava ka očiglednim fantomskim kompanijama, gde je još jedan deo sredstava prebačen na kontrolisane bankovne račune Koruptivića i/ili korišćen za kupovinu predmeta od strane Koruptivića.

**Prilog B** (**Dokaz 38**) je analiza ukupnog finansijskog profila Koruptivića tokom perioda 2011-2016, sa naglaskom na godine **2014 – 2016**, što uključuje godine tokom kojih je objekat bolnice bio u izgradnji. Ovaj profil detaljno navodi sva kupljena sredstva, troškove i obaveze koje je Koruptivić imao tokom ovog perioda. Analiza je takođe identifikovala sve poznate izvore prihoda tokom ovih godina. Ova analiza odražava značajna godišnja uvećanja bogatstva, bez očiglednih zakonitih izvora prihoda iz kojih je moglo doći do ovih povećanja, što je za posledicu imalo neobjašnjivu akumulaciju bogatstva.

Ovde se daje pregled dela te analize:

|  |  |  |  |  |
| --- | --- | --- | --- | --- |
| **Godina** | **2014** | **2015** | **2016** | **Total** |
|  |  |  |  |  |
| Kupljena imovina/isplaćeni  troškovi | 92,400 | 379,400 | 293,360 | 765,160 |
| Minus: |  |  |  |  |
| Zakoniti izvori prihoda | 27,000 | 38,000 | 39,000 | 104,000 |
| Jednako: |  |  |  |  |
| **Neobjašnjiva akumulacija**  **bogatstva** (1) | **€65,400** | **€341,400** | **€254,360** | **€661,160** |
| **Procenat uvećanja – zakoniti prema neobjašnjivom** | **142%** | **798%** | **552%** | **536%** |

1. Dole navedene tri transakcije mogu opravdati deo uvećanja bogatstva, što bi umanjilo neobjašnjive prihode i utvrdilo specifične stavke direktno povezane sa nezakonitim prilivom.

Zakoniti izvori prihoda Koruptivića dolaze iz tri izvora, njegove plate u Ministarstvu zdravlja (24,000 Eur godišnje) (**Dokaz 39**), kamate od Jugo South banke (**Dokaz 40**) i nasledstva 2015. godine u iznosu od 5,000 Eur, (**Dokaz 41**).

Tri transakcije koje se mogu direktno pratiti sa bankovnog računa Trade International doo do Dragana Koruptivića su sledeće:

* 28.06.2014. je **40,000 Eur** prebačeno sa računa Trade International doo na bankovni račun Koruptivića kod Jugo-South banke, račun # 12345 (**Dokaz 42**). Istog dana je 40,000 Eur prebačeno sa Koruptivićevog Jugo-South računa na bankovni račun **ABA Auto Sales** u Banja Luka (**Dokaz 43**). Faktura ABA Auto Sales prikazuje da je 28.6.2014. Koruptivić kupio polovni automobil za 51,000 Eur (**Dokaz 44**). Faktura prikazuje transfer od 40,000 Eur sa bankovnog računa Koruptivića, a razlika od 11,000 Eur je isplaćena u gotovini. Najverovatniji izvor gotovine se može objasniti evidencijom korišćenja sefa od strane Koruptivića istog dana u 0945 (**Dokaz 45**).
* 09.11.2015. godine je Koruptivić kupio kuću od **Sergeja Sedorova** za 300,000 Eur (**Dokaz 46-48**). Koruptivić je platio kroz dve transakcije; 150,000 Eur je isplaćeno bankovnim transferom sa računa **Trade International doo**, račun # 71-068722, kod R-Bank, Banja Luka (**Dokaz 49**), a 150,000 Eur iz hipotekarnog kredita kod **NK Banke** (**Dokaz 50**).
* 15.12.2015, Dragan Koruptivić je kupio novi Mercedes Benz 190 E od **Mercedes Benz, Belgrade** za ukupno 100,000 Eur (**Dokaz 51**).Faktura Mercedes Benz – Banja Luka ukazuje na to da je nabavna cena isplaćena kroz dve transakcije; putem bankovnog transfera sa bankovnog računa **Trade International doo,** račun # 71-068722, kod R-Bank, Banja Luka u iznosu od 50,000 Eur **(Dokaz 52**) i iz zajma za kupovinu automobile od **HB Bank** u iznosu od 50,000 Eur **(Dokaz 53**).
* Pregled **Priloga B** (Dok. 38), čiji je kratak pregled dat u gornjoj tabeli otkriva da su tokom perioda od 2014. do 2016, Koruptivićevi legalni, poznati izvori prihoda iznosili 104,000 Eur. Tokom ovog perioda, sredstva koja je dobio iz nepoznatih izvora su iznosila 661,160 Eur. Sredstva iz nepoznatih izvora prevazilaze njegove poznate, zakonite izvore za **536%.**

**Zaren Development, Zagreb**

Tokom perioda od dvadeset dva meseca od februara 2014 do decembra 2015, Zaren je deponovao ukupno 432,000 Eur na svoj račun # 21-6745 kod D-Bank, Zagreb. Svi depoziti su se sastojali od bankovnih transfera sa računa Vranoca doo iz Doboj Tokom istog perioda, **430,000 Eur** je prebačeno putem bankovnog transfera na račun **Trade International doo**, račun # 71-068722, kod R-Bank, Banja Luka (**Prilog A**).

**Trade International doo, Banja Luka**

**Depoziti:**

Tokom perioda od dvadeset dva meseca od februara 2014. do decembra 2015, **Trade international** je deponovao ukupno **835,000 Eur** na račun kod R-Bank. Dana 19.02.2014, Trade Intl je primio bankovni transfer od Comcorc doo, identifikovan kao brokerski/pravni honorar u iznosu od **400,000 Eur** (**Prilog A).**

Tokom perioda od juna 2014.do decembra 2015., Trade Intl. je primio ukupno **430,000 Eur** u vidu višestrukih bankovnih transfera sa računa Zaren Development iz Zagreba na račun u R-Bank. Ovi depoziti su identifikovani u bančinim dokumentima o transferu **kao konsultantski honorar za upravljanje (Prilog A**).

Preostalih **5,000 Eur** deponovanih kod Trade Int. je početni, neidentifikovani uvodni depozit za otvaranje računa 05.01.2014. (**Dokaz 54**). Istoga dana je Koruptivić otvorio i sef kod R-Bank (Dok. 45).

**Podizanje:**

Tokom perioda od četiri meseca od 22.02.2014. do 14.06.2014. podignuto je ukupno **140,000 Eur** u gotovini sa računa Trade Intl. 24.06.2014. je **40,000 Eur** prebačeno na Jugosouth račun Koruptivića i iskorišćeno za kupovinu polovnog automobila. Tokom perioda od šesnaest meseci od 07.06.2014. do 26.10.2015. je ukupno **190,000 Eur** u gotovini podignuto sa računa Trade Intl. Dana 11.09.2015. **150,000 Eur** je prebačeno sa ovog računa za kupovinu Koruptivićeve kuće. Na kraju, 15.12.2015. **50,000 Eur** je prebačeno Mercedes Benz, Banja Luka za kupovinu novog Koruptivićevog automobila (Prilog A).

**Koruptivićev sef**

Koruptivić je otvorio sef 05.01.2014. kod R-Bank, Banja Luka. Tokom perioda 19.02.2014. - 12.15.2015. u sef je deponovano **četrdeset (40) puta** (Dok. 45).

**Trošenje prihoda/protivzakonitog dobitka**

Tokom istrage je **g-đica Marija Lepo** ispitivana vezano za saznanja o finansijskim transakcijama Koruptivića **(Dokaz 55**).Lepo je navela da je srela Dragana Koruptivića po prvi put u decembru 2015. godine kada ju je pozvao na ručak u restoran Hotela Inn u Banja Luka. Koruptivić joj je kupio skup nakit u prodavnici poklona Hotela Inn i viđali su se svakog petka popodne u njegovoj sobi u Hotelu Inn. Lepo je navela da su se ona i Koruptivić redovno viđali tokom cele 2016. u hotelu, a u decembru 2016. joj je dao **bundu i šubaru** kupljene u **Centralnom butiku Hotela Inn**, međutim, ona ne zna cenu poklona koje joj je dao Koruptivić.

**Elena Beličenko** je izjavilla da je prvi put srela Dragana Koruptivića u januaru 2016. kada ju je pozvao na ručak u Hotel Inn, i da je provodila svaku sredu popodne s njim tokom 2016. (**Dokaz 56**). Dalje je navela da je Koruptivić plaćao njenu **stanarinu** tokom cele 2016. godine u mesečnom iznosu od **1,000 Eur.** Davao joj je novac u gotovini a ona je plaćala stanodavcu.

**Stanodavac** g-đice Beličenko je potvrdio da je ona iznajmljivala stan od njega prethodnih 16 meseci i plaćala stanarinu u mesečnom iznosu od 1,000 Eur u gotovini. (**Dokaz 57**).

Evidencija **Hotela Inn** pokazuje da je u period od januara do decembra 2016. godine, Koruptivić iznajmljivao predsednički apartman skoro svake srede i petka. Cena ovog apartmana je bila 500 Eur na dan, a hotelska evidencija ukazuje na to da je Koruptivić potrošio ukupno **50,000 Eur** tokom 2016. godine (**Dokaz 58**).

Evidencija **glavnog butika i radnje s poklonima** **Hotela Inn** (**Dokaz 59 A-D**) prikazuju sledeće kupovine od strane Koruptivića:

* 14.12.2015., Koruptivić je kupio ženski lanac i narukvicu, plativši u gotovini iznos od 10,000 Eur (**Dok. 59A**).
* 05.12.2016. Koruptivić je kupio žensku bundu i šubaru, plativši u gotovini iznos od 15,000 Eur (**Dok. 59B**).
* 30.12.2016. Koruptivić je kupio muški dijamantski Rolex sat, plativši u gotovini iznos od 31,000 Eur. **(Dok. 59C**).
* 30.12.2016. Koruptivić je kupio muški dijamantski prsten, plativši 10,000 Eur u gotovini (**Dok. 59D**).
* Tokom 2016. Koruptivić je platio 12,000 Eur za iznajmlljivanje stana za Elenu Beličenko (**Dok. 57**).

**Pranje novca**

Ova istraga je pokrenuta na osnovu informacija koje je obezbedila Uprava za sprečavanje pranja novca, dana 17.04.2017, i u kojima se navodi pet sumnjivih transakcija pranja novca od strane Dragana Koruptivića.

* Dana 15.12.2014. Koruptivić je izvršio **dva** gotovnska plaćanja na svoj kreditni račun kod R-Bank u iznosu od 14,500 Eur, ukupno **29,000 Eur**; ovi iznosi su malo ispod praga na kojem je banka obavezna da podnese izveštaj o valutnoj transakciji (**Dokaz 60**). Istog datuma, neposredno nakon ove isplate, postoji unos u njegov sef kod R-Bank (Dok.45).
* Dana 15.12.2015. Koruptivić je izvršio **dva** gotovnska plaćanja na isti kreditni račun kod R-Bank u iznosu od 14,500 Eur, ukupno **29,000 Eur**; ovi iznosi su malo ispod praga na kojem je banka obavezna da podnese izveštaj o valutnoj transakciji (**Dokaz 61**). Istog datuma, neposredno nakon ove isplate, postoji unos u njegov sef kod R-Bank (Dok.45).
* Dana 15.12.2016. Koruptivic je izvršio jedno gotovinsko plaćanje u iznosu od **14,500 Eur** na isti račun kod R-Banke; iznos malo ispod praga na kojem je banka obavezna da podnese izveštaj o valutnoj transakciji (**Dokaz 62**).

Uz pet goreopisanih deviznih transakcija, sledeće transakcije su všrene kako bi se prikrila prava priroda i izvor nezakonito stečenih sredstava:

* Tokom perioda od dvadeset dva meseca od februara 2014. do decembra 2015, Zaren je deponovao ukupno 432,000 Eur na svoj račun # 21-6745 kod D-Bank, Zagreb. Svi depoziti su se sastojali od bankovnih transfera sa računa Vranoca doo iz Doboj. Bančina dokumentacija prikazuje da su depoziti bili na ime konsultantskih usluga rukovođenja. Tokom istog perioda je **20** podizanja u ukupnom iznosu od **430,000 Eur** izvršeno putem bankovnog transfera na račun Trade International doo, račun # 71-068722, kod R-Bank, Banja Luka. Ova podizanja su vršena na isti dan ili u roku od nekoliko dana od prijema depozita od Vranoca doo **(Prilog A**).
* Tokom perioda od dvadeset dva meseca od februara 2014. do decembra 2015, Trade Intl je deponovao ukupno 835,000 Eur na račun kod R-Bank **(Prilog A**). Dana 19.02.2014, Trade Intl je primio bankovni transfer od Comcorc doo, identifikovan kao brokerski/pravni honorar u iznosu od **400,000 Eur** **(Dokaz 34).** Uz to, Trade Intl. je primio ukupno **430,000 Eur** u vidu višestrukih bankovnih transfera sa računa Zaren Development iz Zagreba na račun u R-Bank. Ovi depoziti su identifikovani u bančinim dokumentima o transferu kao konsultantski honorar za upravljanje (Dok.35). Preostalih 5,000 Eurdeponovanih kod Trade Int. je početni, neidentifikovani uvodni depozit za otvaranje računa 05.01.2014. (Dokaz 54). Istoga dana je Koruptivić otvorio i sef kod R-Bank (Dok. 45).
* Tokom perioda od 4 meseca od 22.02.2014. do 14.06.2014. je bilo **14** podizanja u ukupnom iznosu od **140,000 Eur**, u gotovini sa računa Trade Intl (Prilog A).
* Dana 24.06.2014. je **40,000** Eur prebačeno na Jugosouth račun Koruptivića i iskorišćeno za kupovinu automobila (Dok. 42).
* Tokom perioda od šesnaest meseci od 07.06.2014. do 26.10.2015. **19** podizanja u ukupnom iznosu od **190,000 Eur** u gotovini je izvršeno sa računa Trade Intl (Prilog A).
* Dana 09.11.2015. **150,000 Eur** je prebačeno sa računa Trade International za kupovinu Koruptivićeve kuće (Dok. 49).
* Dana 15.12.2015. **50,000 Eur je** prebačeno sa računa Trade International Mercedes Benz, Banja Luka za kupovinu novog Koruptivićevog automobila (Dok. 52).
* Koruptivić je otvorio sef 05.01.2014. kod R-Bank, Banja Luka. Tokom perioda 19.02.2014. do 15.12.2015. je izvršeno četrdeset (40) unosa u sef (Dok. 45).
* Tokom pretresa stana Amira i Siniše Bulaća, pronađena je elektronska prepiska između Amira Bulaća i Dragana Koruptivića od 13.06.2014. (Dok.26). Elektronska pošta se nalazila u datoteci pod nazivom “datoteke koje treba izbrisati”. Izgleda da je dopis zahtev od strane Amira Bulaća u ime njegovog sina Siniše, kojim se traži obećana uplata. Elektronska pošta je glasila “…on je pratio vaša uputstva; da li može da dobije obećani novac. Njemu je sad potrebno samo **10**, a na ostatak može da sačeka. Ja mogu da ga povučem sa računa preduzeća Trade”. Dan kasnije, **14.06.2014,** **10.000 Eur** u gotovini povučeno je sa računa Trade International, i izvršen je unos u sef Koruptivića (Dok. 26A).

### Činjenice vezane za nameru:

Dokazi koji su ranije navedeni u ovom izveštaju otkrivaju da su planovi da se preusmeravaju sredstva iz budžeta nastali dugo pre objavljivanja javne nabavke i dodele ugovora. Sredstva iz budžeta za ovu javnu nabavku su odobrena i prebačena u septembru 2013. godine.

Ubrzo nakon toga je Koruptivić održao sastanak u cilju planiranja sa nekima od glavnih učesnika grupe koja je osnovana kako bi se koruptivno obmanula Republika Srpska. Pod znakom je pitanja da li su plan i namera da se proneveri nastali šest godina ranije dok su Koruptivić i Vladimir Nikolić i dalje bili na univerzitetu, kao što je navedeno u beleškama sa njihovog sastanka u 04.10.2013.

* Dana 04.10.2013. se Koruptivić sastao sa Vladimirom Nikolićem, predsednikom/direktorom Vranoca doo, preduzimačke kompanije iz Doboj i Mariom Mesom, podpredsednikom/direktorom Vranoca doo koji je Koruptivićev zet; brat njegove žene. Vranoca doo je kompanija koja je dobila ugovor za izgradnju objekta bolnice. Postojeće beleške sa tog sastanka koje je pisao i vodio Nikolić su potvrdile budžetirana sredstva i navele procenjeni vremenski period za dodelu. Uz to, Koruptivić je na sastanku obavestio prisutne da formira komisiju za odabir na način koji garantuje Vranoca doo dodelu ugovora, tako što će postaviti “Amirovog sina” u komisiju za javnu nabavku (Amir Bulać je kum Koruptivića. Tokom sastanka je Koruptivić razgovarao o kupovini zemljišta za objekat bolnice i izneo da postoji problem sa zemljištem. Koruptivić je komentarisao da “naši” planovi sa fakulteta počinju da se isplaćuju. Meso je naveo da je osnovao kompaniju u Zagrebu, Hrvatska kako bi primao honorare i da je pripremio fakture koje će se koristiti kao zahtevi za plaćanje. Dokazi ukazuju na to da je ovo bio rani sastanak grupe u cilju planiranja.
* Dragan Koruptivić je diplomirao na Ekonomskom fakultetu Banja Luka univerziteta 2007. Ispitivanje arhive univerziteta je pokazalo da su Koruptivić i Vladimir Nikolić pohađali univerzitet u isto vreme i da su zajedno prisustvovali mnogim predavanjima.
* U decembru 2013. Koruptivić se sastao sa prijateljem i kolegom Denisom Ivanovim i poverio mu se da on (Dragan Koruptivić) uskoro očekuje priliv veće sume novca od rođaka, te da je morao da ograniči depozite u svojoj banci kako ne bi bio sumnjiv, dao razloga za istragu ili izveštavanje o valuti prilikom deponovanja.

Koruptivić je oformio grupu bliskih članova porodice i osoba od poverenja kako bi održao grupu učinilaca krivičnih dela za sprovođenje svoje šeme. Ovi pojedinci su zatim sprovodili proces osnivanja fantomskih kompanija kako bi održavali privid poslovne svrhe i deponovali i prikrivali novac iz koruptivnih aktivnosti.

* Vranoca doo je angažovalo podugovarača **Ekoloski Neskodljivi doo,** za čišćenje gradilišta. Plaćanje iz Aneksa #1 je izvršeno **Vranoca doo** od strane Grada Banja Luka, 20.08.2014. na osnovu fakture koju je poslallo **Ekoloski Neskodljivi doo**. Evidencija plaćanja **Vranoca doo** prikazuje plaćanje u iznosu od 450,000 Eur **Ekoloski Neskodljivi doo** **25.08.2014**.
* **Ekološki Neškodljivi doo** je osnovano 01.06.2013. sa poslovnom adresom u **Neznanog Junaka 7, Banja Luka**. Kao vlasnik/direktor je naveden Mario Meso.
* Mario Meso je potpredsednik/direktor **Vranoca doo** i Koruptivićev zet. **Almir Bulać** je Koruptivićev kum i otac Siniše Bulaća, koji je bio član komisije za javne nabavke koja je izabrala izvođača za izgradnju objekta bolnice.

* Dokumentacija o podugovaračima **Vranoca doo** pokazuje da su mesečna plaćanja vršena kompaniji **Zaren Development** u iznosu od 28,800 Eur. Fakture Zaren Development prikazuju da je kompanija smeštena u Zagrebu, Hrvatska. Plaćanja se vrše bankovnim transferom na račun Zaren Development, broj 21-6745, kod D-Bank u Zagrebu, kao što je navedeno na fakturi. Na fakturama se navodi da su u pitanju **konsultantski honorari za upravljanje i pravni honorari**, iako je u stvari bilo dobro poznato, sa sastanka 13.10.2013. da su to bile fiktivne fakture korišćene samo da daju privid poslovne svrhe.

Kako bi unapredila svoju šemu, grupa je registrovala fantomske kompanije u Republika Srpskai i Republici Hrvatskoj, znajući da ova tela nemaju drugu zakonsku poslovnu svrhu sem da sprovode nezakonito stečen novac.

* **Zaren Development** je osnovano u Zagrebu, Hrvatska, 26. maja 2013. godine. Zastupnici i direktori su Mario Meso, predsednik/direktor i Almir Bulać blagajnik/direktor. Kancelarije korporacije registrovane su kao: ZAREN Development , Pavla Hatza 9, Zagreb, Hrvatska
* **Ekološki Neškodljivi doo** osnovano je 21. juna 2013. godine, sa poslovnom adresom u ulici **Neznanog Junaka 7, Banja Luka**. Mario Meso je registrovan kao vlasnik/direktor. Meso je zet Koruptivića.
* **Trade International doo** osnovan je u Banja Luka, 1. januara 2014. godine. Preduzeće se nalazi u ulici **Neznanog Junaka 7, Banja Luka.** Zastupnici i direktori su Mario Meso, predsednik i Almir Bulac, blagajnik i direktor. Meso je zet Koruptivića, a Bulać je njegov kum.
* **Vranoca doo,** iako očigledno tekuće preduzeće, kao što je naznačeno datumom registracije 01.01.2008. godine i njegovim tekućim poslovanjem, bilo je deo šeme prevara putem javnih nabavki. Njegovi direktori, Vladimir Nikolić i Mario Meso direktno su bili povezani sa Koruptivićem udruživanjem ili porodičnim vezama i direktno su imali koristi od ove šeme. Ovo preduzeće deli adresu sa svim preduzećima koja su umešana u šemu, u ulici **Neznanog Junaka 7, 11000 Banja Luka**.
* **Comcorc doo,** iako je očigledno tekuće preduzeće, kao što je naznačeno datumom registracije 1.6.2009. godine i njegovim tekućim poslovanjem, bilo je deo šeme prevara putem javnih nabavki. Njegov potpredsednik i direktor, Petar Petrović je ujak Koruptivićeve žene i imao je direktne koristi od ove šeme. Comcorc deli adresu sa svim preduzećima koja su umešana u šemu, u ulici **Neznanog Junaka 7, 11000 Banja Luka.**

Nakon osnivanja fantomskih kompanija, grupa je otvorila bankovne račune da bi zamaskirala i prikrila pravu prirodu i izvor nezakonito stečenih novčanih sredstava. Ovi bankovni računi su onda korišćeni za generisanje gotovine i kao izvor sredstava za Dragana Koruptivića za kupovinu imovine.

* Koruptivić je imao značajno godišnje povećanje bogatstva, bez zakonitih izvora prihoda od kojih bi došlo do ovih povećanja, što je rezultiralo nezakonitom akumulacijom bogatstva. Tokom perioda od 2014. do 2016, poznati izvori prihoda Koruptivića iznosili su 104,000 Eur. Tokom ovog istog perioda sredstva koje je primao iz nepoznatih izvora iznosila su 661,160 Eur, što predstavlja porast od **536%.**
* Dana 19. februara 2014. godine, četiri dana nakon primanja uplate od €4,000,000 od Grada Banja Luka, Comcorc doo je preneo **400.000 Eur** na račun u R-banci preduzeća koje posluje kao **Trade International doo**, koje se nalazi u Banja Luka. Comcorc doo evidentiralo je ovu uplatu kao naknadu za brokerske/pravne usluge u svojim poslovnim knjigama, kada je bilo dobro upoznato sa činjenicom da uplata nema nikakvu poslovnu svrhu i da je to samo koruptivna uplata Koruptiviću.
* Tokom pretresa stana Bulaća, pronađena je elektronska pošta na računaru Amira Bulaća u datoteci pod nazivom “datoteke koje treba izbrisati”. Izgleda da je dopis zahtev od strane Amira Bulaća u ime njegovog sina Siniše, kojim se traži obećana uplata. Elektronska pošta je glasila “…on je pratio vaša uputstva; da li može da dobije obećani novac. Njemu je sad potrebno samo 10, a na ostatak može da sačeka. Ja mogu da ga povučem sa računa preduzeća Trade”. Dan kasnije, 14.06.2014, **10,000 Eur** u gotovini povučeno je sa računa Trade International, i izvršen je unos u sef Koruptivića.
* Almir Bulać, Koruptivićev kum, je menadžer ekspoziture R-banke u Banja Lukau. Bulać je kod sebe imao Koruptivićevu korisničku identifikaciju i lozinke za online bankarstvo.
* Koruptivić je otvorio sef dana 05.01.2014. u R-banci, Banja Luka. Tokom perioda od 19.02.2014. do 15.12.2015. izvršeno je četrdeset **(40) unosa** u sef.
* Tokom četvoromesečnog perioda od 22.02.2014. do 14.06.2014. izvršeno je 14 povlačenja u ukupnom iznosu od **140,000 Eur,** u gotovini sa računa Trade Intl.
* 24.06.2014, iznos od **40,000 Eur** prebačen je na Koruptivićev Jugosouth račun i korišćen za kupovinu automobila.
* Tokom šesnaestomesečnog perioda od 07.06.2014. do 26.10.2015. godine, izvršeno je 19 povlačenja, u ukupnom iznosu od **190,000 eur** u gotovini sa računa Trade Intl..
* 09.11.2015, iznos od **150,000 Eur** prabačen je sa računa Trade International za kupovinu Koruptivićeve kuće.
* 15.12.2014. godine, Koruptivić je izvršio dva gotovinska plaćanja na svoj kreditni račun u R-banci u iznosu od 14,500 Eur, u ukupnom iznosu od **29,000 Eur;** ovi iznosi su samo malo ispod praga koji bi zahtevao od banke da podnese izveštaj o deviznoj transakciji. Na ovaj isti datum, neposredno pre ove uplate, dogodio se unos u njegov sef kod R-banke.
* 15.12.2015, iznos od **50,000 Eur** prebačen je sa računa Trade International na Mercedes Benz, Banja Luka, za Koruptivićevu kupovinu novog automobila.
* 15.12.2015, Koruptivić je izvršio dve gotovinske uplate, u iznosu od po 14,500 Eur, što je ukupno **29,000 Eur** na ovaj isti račun u R-banci; ovi iznosi su samo malo ispod praga koji bi zahtevao od banke da podnese izveštaj o deviznoj transakciji. Na ovaj isti datum, neposredno pre ove uplate, dogodio se unos u njegov sef kod R-banke.
* 14.12.2015, Koruptivić je kupio ženski lanac i narukvicu, plaćajući gotovinski u iznosu od **10,000 Eur**.
* 05.12.2016, Koruptivić je kupio bundu i kapu od krzna, plaćajući gotovinski u iznosu od **15,000 Eur**.
* 15.12.2016, Koruptivić je izvršio jednokratno gotovinsko plaćanje u iznosu od **14,500 Eur** na svoj račun u R-banci; ovaj iznos je samo malo ispod praga koji bi zahtevao od banke da podnese izveštaj o deviznoj transakciji.

* 30.12.2015, Koruptivić je kupio muški dijamantski Rolex sat, plaćajući gotovinski u iznosu od **31,000 Eur**.
* 30.12.2015, Koruptivić je kupio muški dijamantski prsten, plaćajući gotovinski u iznosu od **10,000 Eur**.

* Tokom 2016. Koruptivić je platio **12,000 Eur** za iznajmljivanje stana Elene Beličenko.

### Obrazloženje ili potencijalna odbrana:

Nije ponuđeno.

### Zaključci i preporuke:

* Komentari o flagrantnosti prekršaja

**Preporučeni članovi Krivičnog Zakonika**

* Član 264a (Zloupotreba u vezi sa javnom nabavkom)
* Član 280 (Pranje novca);
* Član 347 (Zloupotreba službenog položaja);
* Član 351 (Primanje mita);
* Član 352 ( Davanje mita).

(Zavera???)

**Oduzimanje prihoda od nezakonite aktivnosti**

Identifikujte sva sredstva koja se mogu povezati sa krivičnim delom i dajte rezime dokaza da biste dokazali neposredno udruživanje.

### Svedok-datoteka sa dokazima

* Svedočenje
* Uvedeni dokumenti
* Korice za datoteku:
  + Broj predmeta (#) i naziv
  + Ime i titula svedoka
  + Adresa stanovanja/posovna adresa i telefonski brojevi
  + Kako i gde se svedok može locirati
  + Krivični dosije
  + Rezime svedočenja svedoka
  + Dokazi koji će biti uvedeni